Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A nyilvántartásba vétellel az orvos (fogorvos, gyógyszerész, vizsgázott fogász, klinikai szakpszichológus) alapnyilvántartási („A/” jelzéssel ellátott) számot kap, melyet az orvosi bélyegzõrõl szóló 20/1991. (XI. 5.) NM rendelet 2. §
Paragraph Index: 1122

(3) bekezdése szerint a bélyegzõn is fel kell tüntetni. A mûködési nyilvántartások vezetését az orvosok, a fogorvosok, a gyógyszerészek, valamint a klinikai szakpszichológusok alapnyilvántartásáról és mûködési nyilvántartásáról, valamint a mûködési nyilvántartásban nem szereplõ személyek tevékenységének engedélyezésérõl szóló 30/1999. (VII. 16.) EüM rendelet szerint a szakmai kamarák végzik. A mûködési nyilvántartás megjelölésére az „M/” jelzés szolgál. A mûködési nyilvántartásba vétellel egyidejûleg a nyilvántartó szerv a nyilvántartásba vett személy számára arcképes mûködési nyilvántartási igazolványt állít ki, amely az alapnyilvántartási szám és a mûködési nyilvántartási szám mellett tartalmazza a nyilvántartásba vett személy nevét (leánykori nevét), anyja nevét, a rendelet mellékletében meghatározott egyes adatokat (például oklevél száma), a nyilvántartás érvényességének idõtartamát, megújítás esetén ennek tényét és az újabb érvényesség idõtartamát. A mûködési nyilvántartás és az alapnyilvántartás egyaránt ellátja sorszámmal az orvost. A mûködési nyilvántartási igazolvány mindkét adatot közhitelûen tanúsítja. Az Eütv. és a fentebb hivatkozott rendeletek nem teszik a nyilvántartási számokat közérdekûvé. Az Avtv. 3. § (1) bekezdése szerint személyes adat akkor kezelhetõ, ha az érintett ahhoz hozzájárult vagy az adatkezelést törvény (vagy törvény felhatalmazása alapján, az abban meghatározott körben önkormányzat rendelete) elrendeli. A jogalap hiányában végzett adatkezelés jogellenes. Ad 3–5.) Az Avtv. 3. § (1) bekezdésének a) pontja szerint tehát személyes adat – törvényi rendelkezés hiányában – akkor kezelhetõ, ha az érintett hozzájárult. A hozzájárulás az érintett kívánságának önkéntes és határozott kinyilvánítása, amely megfelelõ tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körû vagy egyes mûveletekre kiterjedõ – kezeléséhez [Avtv. 2. § 6. pont]. Adatkezelés: az alkalmazott eljárástól függetlenül az adatokon végzett bármely mûvelet vagy a mûveletek összessége, így például gyûjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása [Avtv. 2. § 9. pont]. Az adatok átadása (adattovábbítás), megszerzése (adatgyûjtés és -felvétel) és felhasználása egyaránt adatkezelési mûvelet, amely az Avtv. 3. § (1) bekezdése alapján csak az érintett önkéntes és tájékozott hozzájárulásával vagy törvényi rendelkezés alapján végezhetõ. Az orvos önkéntes adatszolgáltatásával meghatározott személyek számára zárt körben lehetõvé tette személyes adatainak megismerését. Ennek a körnek átadott személyes adatok a szélesebb nyilvánosság elé azonban csak az érintett elõzetes és önkéntes hozzájárulásával tárhatók. Ad 6.) Az Avtv. „közérdekû adat” megjelölése nem a közérdeklõdésre számot tartó adatokra utal. Közérdekû adat az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévõ, valamint a tevékenységére vonatkozó, a személyes adat fogalma alá nem esõ, bármilyen módon vagy formában rögzített információ vagy ismeret, függetlenül kezelésének módjától, önálló vagy gyûjteményes jellegétõl. Az internetes fórumon folytatott beszélgetések a szabad véleménynyilvánítás körébe esnek, noha a széles társadalom számára érdeklõdésre számot tartó vélemények lehetnek ezek. Ez azonban nem teszi közérdekû adattá az ott elhangzott véleményeket. Közérdekû adat olyan adat, amely a fenti definíciónak megfelel. 2006/162/II. szám Ad 7.)

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes